Söngvakeppni evrópskra sjónvarpsstöðva 1964

Söngvakeppni evrópskra sjónavarpsstöðva 1964 var haldin í Kaupmannahöfn í Danmörku eftir sigur landsins í keppninni 1963 með lagið "Dansevise" eftir Grethe og Jørgen Ingmann. Keppnin var skipulögð af Sambandi evrópskra sjónvarpsstöðva (EBU) og Danmarks Radio (DR). Keppnin var haldin í Tivolis Koncertsal þann 21. mars 1964. Kynnir keppninnar var Lotte Wæver.

Sextán lönd tóku þátt í keppninni. Portúgal þreytti frumraun sína þetta ár en Svíþjóð ákvað að taka ekki þátt.

Sigurvegari kepnninnar var Ítalía með lagið "Non ho l'età", flutt af Gigliola Cinquetti og höfundar lags og texta voru Nicola Salerno og Mario Panzeri. Með sigrinum var Gigliola Cinquetti yngsti sigurvegari keppninnar fram að þessu. Met sem ekki var slegið fyrr en í keppninni 1986.O'Connor, John Kennedy. The Eurovision Song Contest - The Official Celebration. Carlton Books, 2015. . Bls. 32-33 Framlagið hafði jafnfram eitt mest forskot sem sést hafði í keppninni fram að þessu. Það fékk næstum þrefalt fleiri stig en lagið sem hafnaði í öðru sæti.

Keppnin þetta ár er önnur af tveimur sem ekki eru til upptökur af. Hin keppnin er keppnin 1956.

 Staðsetning 
Vettvangur keppninnar var Tivolis Koncertsal (Tónleikasalur Tívolísins) í Kaupmannahöfn, höfuðborg Danmerkur. Tónleikasalurinn er staðsettur í Tívolíinu í Kaupmannahöfn. Skemmtigarðurinn, sem heitir eftir Jardin de Tivoli í París, opnaði 15. ágúst 1843 og er næst elsti skemmtigarður í heimi, á eftir Dyrehavsbakken í Klampenborg.Tivoli – Tivoli Gardens Copenhagen – Copenhagen Portal – Tourist Guide. Copenhagenet.dk. Sótt 15. ágúst 2011.

Á keppninni voru 800 áhorfendur.

 Þátttökuþjóðir 
Svíþjóð tók ekki þátt í keppninni að þessu sinni vegna verkfalls. Sænska ríkissjónvarpið sýndi þó keppnina að lokum. Portúgal tók þátt í fyrsta sinn og varð fyrsta þjóðin til að fá engin stig í keppninni í frumraun sinni. Þýskaland, Sviss og Júgóslavía fengu sömuleiðis engin stig í fyrsta sinn. Holland var fyrsta landið til að senda keppanda sem ekki var af evrópskum uppruna, Anneke Grönloh en hún var af indóneskískum uppruna. Spánn ákvað að senda ítalsk-úrúgvæska tríóið Los TNT, sem urðu þar með fyrsta framlag lands í keppninni sem hafði þrjá eða fleiri keppendur.

Aðeins einn keppandi hafði keppt áður fyrir sama land í þessari keppni: Anita Traversi hafði keppt fyrir Sviss árið 1960 og einnig hafði hún verið í bakröddum í keppninni 1956, einnig fyrir Sviss. 
+Keppendur í Söngvakeppni evrópskra sjónvarpsstöðva 1964LandSjónvarpsstöðFlytjendurLagTungumálLagahöfundarHljómsveitarstjóriORFUdo Jürgens"Warum nur, warum?"ÞýskaUdo JürgensJohannes FehringRTBRobert Cogoi"Près de ma rivière"FranskaRobert CogoiHenri SegersBBCMatt Monro"I Love the Little Things"EnskaTony HatchHarry RabinowitzDRBjørn Tidmand"Sangen om dig"DanskaMogens Dam, Aksel V. RasmussenKai MortensenYLELasse Mårtenson"Laiskotellen"FinnskaLasse Mårtenson, Sauvo PuhtilaGeorge de GodzinskyRTFRachel"Le Chant de Mallory"FranskaPierre Cour, André PoppFranck PourcelHRNora Nova"Man gewöhnt sich so schnell an das Schöne"ÞýskaRudi von der Dovenmühle, Nils NobachWilly BerkingRAIGigliola Cinquetti"Non ho l'età"ÍtalskaMario Panzeri, Nicola SalernoGianfranco MonaldiJRTSabahudin Kurt"Život je sklopio krug" (Живот је склопио круг)Serbó-króatískaSrđan Matijević, Stevan RaičkovićRadivoje SpasićCLTHugues Aufray"Dès que le printemps revient"FranskaHugues Aufray, Jacques PlanteJacques DenjeanTMCRomuald"Où sont-elles passées"FranskaPierre Barouh, Francis LaiMichel ColombierNTSAnneke Grönloh"Jij bent mijn leven"HollenskaTed Powder, René de VosDolf van der LindenNRKArne Bendiksen"Spiral"NorskaEgil Hagen, Sigurd JansenKarsten AndersenRTPAntónio Calvário"Oração"PortúgalskaRogério Braçinha, João Nobre, Francisco NicholsonKai MortensenTVELos TNT"Caracola"SpænskaFina de CalderónRafael IbarbiaSRG SSRAnita Traversi"I miei pensieri"ÍtalskaSanzio Chiesa, Giovanni PelliFernando 

 Yfirlit keppninnar 
Keppnin var haldin þann 21. mars 1964 og hófst klukkan 22:00 að staðartíma.

Eftir flutning svissneska framlagsins tróð maður sér upp á svið með borða í hönd sem á stóð "Sniðgöngum Franco & Salazar". Á meðan þessu stóð fengu sjónvarpsáhorfendur að sjá stigatöfluna þar til maðurinn hafði verið fjarlægður af sviðinu og keppnin gat haldið áfram.

Atriðið í hléinu var balletsýning þar sem Solveig Østergaard, Niels Kehlet, Inge Olafsen og Mette Hønningen frá Konunglega danska balletnum. Dansinn samdi Niels Bjørn Larsen og dansað var við tónverkin "Columbine porka mazurka" og "Champagne Galop" eftir Hans Christian Lumbye.
Áhorfendur fögnuð ákaft og í dágóða stund eftir flutning Gigliolu Cinquetti, en hún vann síðan með mesta forskot sem sést hafði í keppninni. Hún fékk næstum þrefalt fleiri stig heldur en lagið í öðru sæti og ólíklegt þykir að met hennar verði nokkurn tímann slegið með núverandi reglum, sem hafa verið í gildi síðan 1974.
+Úrslit söngvakeppni evrópskra sjónvarpsstöðva 1964RöðLandFlytjendurLagStigSæti1Hugues Aufray"Dès que lel printemps revient"1442Anneke Grönlog"Jij bent mijn leven"2103Arne Bendiksen"Spiral"684Bjørn Tidmand"Sangen om dig"495Lasse Mårtenson"Laiskotellen"976Udo Jürgens"Warum nur, warum?"1167Rachel"Le Chant de Mallory"1448Matt Monro"I Love the Little Things"1729Nora Nova"Man gewöhnt sich so schnell an das Schöne"01310Romuald"Où sont-elles passées"15311António Calvário"Oração"01312Gigliola Cinquetti"Non ho l'età"49113Sabahudin Kurt"Život je sklopio krug"01314Anita Traversi"I miei pensieri"01315Robert Cogoi"Près de ma rivière"21016Los TNT"Caracola"112

 Ítarleg úrslit 
Hver sjónvarpsstöð setti saman tíu manna dómnefnd sem skipti þremur stigum á milli þriggja uppáhalds laga þeirra. Stigin voru síðan lögð saman og fyrsta, annað og þriðja sætið hlutu 5, 3 og 1 stig hvert í þessari röð. Ef eitt lag fékk öll stig dómnefndarinnar gat dómnefndin ákveðið að veita því lagi 9 stig. Ef aðeins tvö lög voru valin var hægt að gefa þeim 6 og 3 stig.
+Ítarleg úrslit kosninga                  Lúxemborg143353Holland211Noregur651Danmörk413Finnland9333Austurríki11515Frakkland14135311Bretland171531115Þýskaland0Mónakó1535313Portúgal0Ítalía 4955555335535Júgóslavía0Sviss0Belgía211Spánn11

 5 stig 
Hér fyrir neðan er samantekt á öllum 5 stigum úrslitanna:

 Alls Keppendur Þjóð(ir) sem gáfu 5 stig 8  , , , , , , ,  2  ,   ,  1        
 Útsending 
Hver einasta sjónvarpsstöð sem átti keppanda í keppninni var skyldugur til að sýna keppnina á stöð sinni. Aðrar aðildarstöðvar EBU, sem ekki kepptu, máttu einnig sýna keppnina sem "óvirkir keppendur". Sjónvarpsstöðvar gátu sent þuli til að sýna keppnina á eigin tungumáli og til að koma á framfæri upplýsingum um flytjendur og lög til áhorfenda sinna. Engar opinberar áhorfstölur eru til um keppnina, svo vitað sé til. Áætlaðar áhorfstölur eru frá 100 til 150 milljónir áhorfenda.

+ Sjónvarpsstöðvar og þulir keppnislanda Land Sjónvarpsstöð Stöð(var) Þulur/þulir Heimild  ORF ORF    RTB RTB   BRT BRT   DR DR TV, DR P1, DR P3    YLE          RTF RTF, Inter Jeunesse Robert Beauvais   ARD     RAI     CLT  Robert Beauvais    Robert Beauvais   NTS NTS Ageeth Scherphuis  NRU Hilversum 2    NRK , NRK Odd Grythe   RTP RTP    TVE TVE   RNE RNE    SRG SSR TV DRS   TSR Robert Burnier  TSI   Radio Beromünster   Radio Sottens   Radio Monte Ceneri    BBC BBC TV David Jacobs   JRT         

+ Sjónvarpsstöðvar og þulir landa sem kepptu ekki Land Sjónvarpsstöð Stöð(var) Þulur Heimild  RÉ     MBA MTV Victor Aquilina   TeleCuraçao    SR  Sven Lindahl 

 Týndar upptökur 
Líkt og með keppnina 1956, eru ekki til neinar heilar myndbandsupptökur af sjálfri keppninni. Einhverjir bútar úr keppninni eru til, þ.á.m. þegar Svend Pedersen tilkynnti sigurvegara keppninnar og þegar Gigliola Cinquetti endurtók sigurlagið. Um tíma voru sögusagnir um að franskar sjónvarpsstöðvar ættu alla keppnina til í sarpi sínum. Það reyndist þó ekki rétt. 

Lengi var því haldið fram að upptökurnar hefðu glatast í eldsvoða á áttunda áratugnum. Í viðtali árið 2019 fullyrti DR að útsendingin hefði aldrei verið tekin upp því ekki hafi verið neinar upptökuvélar á lausu í stúdíóinu á þeim tíma. Til eru hljóðupptökur af mest allri keppninni og eru þær aðgengilegar á netinu, fyrir utan síðustu mínúturnar. Eins eru til stuttar myndbandsupptökur og ljósmyndir víða í sörpum sjónvarpsstöðvanna.

 Neðanmálsgreinar 

 Tilvísanir 

Flokkur: Söngvakeppnir evrópskra sjónvarpsstöðva eftir árum
Flokkur:1964